recursal/SuperWikiNEXT-32B huggingface dataset:
Jalan Lambung Mangkurat, en gate i Banjarmasin.
**Banjarmasin** er provinshovedstaden i provinsen Sør-Kalimantan på Borneo i Indonesia. Innbyggertallet anslås (2005) til 572 900.

Byen ligger på en øy i elvedeltaet nær der hvor elvene Barito og Martapura møtes. Byen er omgitt av elver av varierende størrelse og lengde. De største av dem er Martapura og Nagara. Av den grunn har byen fått tilnavnet *elvebyen*. 

Banjarmasin er en viktig havneby, og ligger sentralt til i det ressursrike Baritoområdet. Herfra utskipes gummi, pepper, tømmer, olje, kull, gull og diamanter. Byen har et stort oljeraffineri og det er kullgruver og sagbruk i omegnen. 

På 1300-tallet var Banjarmasin del av det hinduistiske kongedømmet Madjapahit, men på slutten av 1400-tallet overtok muslimske herskere. Nederlenderne begynte handelsvirksomhet her i 1606. Britene kontrollerte havnen i flere kortere perioder. I 1787 ble Banjarmasin et nederlandsk protektorat.

Eksterne lenker
---------------

* Offisielt nettsted Rediger på Wikidata

* (en) Banjarmasin – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** VIAF **·** GND **·** LCCN **·** GeoNames **·** MusicBrainz
 |
Kart over U55
**U55** var en nybygget U-Bahn-linje i Berlin som var første byggetrinn i forlengelsen av U5 fra Alexanderplatz til Hauptbahnhof. Byggingen startet på 1990-tallet, men ble av økonomiske grunner stanset i 2001. Senere ble byggingen gjenopptatt og linjen ble åpnet 8. august 2009.  
U55 gikk fra Hauptbahnhof til Brandenburger Tor og hadde bare en mellomstasjon – Bundestag. Den hadde pendeltrafikk på ett spor med avgang hvert tiende minutt fra Brandenburger Tor (0, 10, 20, 30, 40 og 50 minutter over hver time) og fra Hauptbahnhof 5 minutter senere. Trafikken ble innstilt 17. mars 2020 i forbindelse med sammenføyningen med U5 og gjenopptatt 4. desember samme år - nå som en del av den forlengede U5.

Linjekart
---------


|  |
| --- |
| Tegnforklaring |
|  |
|  |  | Hauptbahnhof (HBF) (2009) S5 S7 S75 Deutche Bahn |   |
|  |  | Spree |
|  |  | Bundestag (BUN) (2009) |
|  |  | Brandenburger Tor (BRT) (2009) S1 S2 S25 |

Litteratur
----------

* Arbeitskreis Berliner Nahverkehr/Berliner Fahrgastverband: Berliner U-Bahn-Chronik, 2007, ISBN 978-3-89218-110-1
* Meyer-Kronthaler/Kurpjuwit: Berliner U-Bahn, In Fahrt seit über hundert Jahren, 2. erwiterte Auflage, 2009, ISBN 978-3-8148-0170-4

Eksterne lenker
---------------

* (de) Offisielt nettsted Rediger på Wikidata

* (de) Offisielt nettsted Rediger på Wikidata

* (en) U-Bahnlinie U55 (Berlin) – kategori av bilder, video eller lyd på Commons Rediger på Wikidata

* (en) U55 (Berlin) – galleri av bilder, video eller lyd på Commons Rediger på Wikidata

  


| * v
* d
* r
Berlins undergrunnsbane |
| --- |
|  | U1 **·** U2 **·** U3 **·** U4 **·** U5 **·** U6 **·** U7 **·** U8 **·** U9  • *U10 **·** U11 **·** U12 **·** U55* | Tysklands flagg |
**C/N– og eller C/P–forholdet** er indirekte tall på hvor lett nedbrytbart organisk materiale er. Tallet står for forholdet mellom opptakbart karbon (C) og nitrogen (N) sammen med forholdet mellom karbon og fosfor (P). Dette kommer av, at mikroorganismer trenger nitrogen og fosfor til diverse stoffer og arganer eller organeller (cellemembran, DNA, proteiner og mye mer), for å vokse. Så her finner en forklaringen på, at f.eks. sagflis brytes mye saktere ned enn gresset fra plenklipp ved ellers like luftblandings–, temperatur– og fordelingsforhold. Med «fordelingsforhold» menes overflaten av partiklene sett i forhold til volum. Altså for å ta en parallell; en kg strøsukker har mye større areal enn en kg sukkerbiter. Dette er for materialet er mye finere oppdelt.

Utav dette så kan en også se, at det kan lønne seg å gjødsle kompost som er rik på materialer med et lavt C/N– og/eller C/P–forhold. Hvis det er ønskelig, at denne komposten brytes ned relativt fort.
Av dette her så ser en også grunnen til, at rein sagflis blir nedbrutt så sakte.

Liste over C/N–forhold
----------------------

* Humus 10:1
* Grønnmasse 7:1
* Ertehalm 15:1
* Husdyrgjødsel 20:1
* Løv 50:1
* Havrehalm 50:1
* Fersk sagflis 500:1

Referanser
----------

1. 1 2  
Skøien, Svein (1989). *Jordkultur* (1 utg.). Landbruksforlaget. s. 26. ISBN 82-529-1359-8.
**Annika Bryn** (født 18. november 1945 i Stockholm, Sverige) er en svensk journalist og forfatter.

Hun har studert litteraturvitenskap, teater, film, fotografi og sosiologi. Hun har arbeidet med film og som frilansjournalist for blant annet Aftonbladet.

Bryns far var norsk. Han var under andre verdenskrig aktiv i den norske motstandsbevegelsen, og måtte tidlig våren 1945 flykte til Sverige. Her møtte han Annikas mor, som var involvert i hjelpearbeidet for norske og danske flyktninger. Familien på farssiden kom fra Sandefjord. Bryns farfar var kaptein på M/S Sangstad, og omkom da skipet ble torpedert 18. februar 1940 underveis fra Buenos Aires til Stavanger.

Hun debuterte i 2003 med kriminalromanen *Den sjätte natten*, en mysteriekrim og politisk thriller om nynazister og de som jakter på dem – delvis inspirert av forfatterens familiebakgrunn. Hun har senere skrevet flere kriminalromaner med samme hovedperson, kriminalinspektör Margareta Davidsson. Flere av bøkene er oversatt til tysk og norsk.

Bibliografi
-----------

* *Den sjätte natten* (2003)
* *Brottsplats Rosenbad – befriarna* (2005)
* *Morden i Buttle – ett fall för Margareta Davidsson* (2006)

### Oversettelser til norsk

|  |  |  |  |
| --- | --- | --- | --- |
| **Norsk tittel** | **Utgitt** | **Originaltittel** | **Utgitt** |
| *Den sjette natten* | 2004 | *Den sjätte natten* | 2003 |
|

Eksterne lenker
---------------

* Offisielt nettsted Rediger på Wikidata
* Annika Bryns blogg
* Schwedenkrimi.de:Annika Bryn
* Wahlström og Widstrand: Annika Bryn om bakgrunnen til *Den sjätte natten*

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** LIBRIS
 |
**Annika Östberg** (født 6. januar 1954 i Stockholm) er en svensk kvinne som i 1983 ble dømt til fengsel fra 25 år til livstid for å ha bistått kjæresten Bob Cox med å drepe en bareier og en politimann i USA i 1981.

Hun søkte fire ganger om å få en tidsbestemt dom og om å få sone resten av dommen i Sverige. Statsminister Göran Persson tok i 2001 opp saken med daværende president George W. Bush. I mai 2007 diskuterte statsminister Fredrik Reinfeldt saken med Californias guvernør Arnold Schwarzenegger.

Den 8. april 2009 ble Annika Östberg overført til Sverige for å sone resten av dommen der. Hun ble løslatt 2. mai 2011.

Skildringer
-----------

I Sverige har Annika Östbergs historie og skjebne ført til avisartikler, en bok som ble utgitt oversatt til norsk, en dokumentarfilm og sist et teaterstykke. Bokens norske tittel var *Uten fremtid : Annika Östberg forteller om sitt liv*. Filmen om henne, vist i to deler på SVT, bar tittelen *Annika – ett brott, ett straff*. Teaterstykket *Annika Östberg – fånge W18968 Deasy* ble framført som en monolog av den svenske skuespilleren Marga Pettersson flere steder i Sverige. Östberg var også vertinne i et av Sveriges Radio sommerprogram i 2010.

Referanser
----------

1. ↑   LIBRIS, libris.kb.se, utgitt 12. november 2012, besøkt 24. august 2018[Hentet fra Wikidata]
2. ↑  Sveriges Television: Bakgrund: Fallet Annika Östberg Arkivert 11. april 2009 hos Wayback Machine.
3. ↑  NRK Nyheter: Schwarzenegger hjalp svensk fange
4. ↑  Dagens Nyheter: *Annika Östberg fri efter 30 år*
5. ↑  Hunden gav mig människovärde
6. ↑  (no) *Uten fremtid : Annika Östberg forteller om sitt liv* (Norsk utgave)
7. ↑  *Annika – ett brott, ett straff* Arkivert 21. desember 2010 hos Wayback Machine.
8. ↑  Svenska Dagbladet: Stark bikt från en cell
9. ↑  Sveriges Radio P1: **Sommar i P1**

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** LIBRIS
 |
**iMUSE** (*Interactive MUsic Streaming Engine*) er en motor for videospill som ble funnet opp av Michael Land og hans venn Peter McConnell. Den er laget for å synkronisere musikk med det visuelle. Poenget med iMUSE var å lage musikk som passer til scener, personer og atmosfæren i et spill. Den er patentert under US patentnr. 5,315,057 av LucasArts. Motoren ble lagt til den femte versjonen av SCUMM i 1991 som er en motor som ble utviklet innen LucasArts og brukt for å lage eventyrspill.

Det første spillet som brukte iMUSE var *Monkey Island 2: LeChuck's Revenge* og den har blitt brukt i alle eventyrspillene fra LucasArts siden da. Motoren har også blitt brukt i noen andre titler fra LucasArts, slik som X-Wing-serien.

Systemet er laget slik at overganger mellom melodier skal foregå sømløst slik at det høres ut som et kontinuerlig stykke.

Et typisk eksempel på dette er gravplassen i *Monkey Island 2* hvor hvis man står på utsiden så hører man en melodi og hvis man går inn på gravplassen går den over i en annen miks av den samme melodien. Den samme effekten kan igjen høres hvis man zoomer inn på en kiste. Dette er gjort ved at man har lagret tre versjoner av det samme stykket som så blir avløst av hverandre når spilleren gjør noe.

I *Star Wars: X-Wing* kan man høre et stykke som er løst basert på *Star Wars*-temaet bli spilt mens man flyr rundt. Hvis et skip fra opprørerne entrer området så blir den originale musikken sømløst byttet ut med en kort versjon av "opprørertemaet". Det samme skjer hvis et skip fra Imperiet entrer området. Da får man høre den første delen av "The Imperial March" fra filmene. Andre melodier blir spilt hvis man klarer eller feiler et oppdrag, når spilleren går inn i overlyshastighet og så videre.

Avbrytelsen av musikk, innsettelsen av korte overganger og kontinuasjon av musikken skjer ved hjelp av en rekke sofistikerte algoritmer som gjør at avbrytelsen skjer sømløst. Dette gjør at man vil høre et unikt stykke basert på hva man gjør i spillet.

Eksterne lenker
---------------

* iMuse Island Arkivert 6. februar 2005 hos Wayback Machine.
* LucasHacks Arkivert 7. februar 2005 hos Wayback Machine.
* Patentet

Portal: Kunst

  

Portal: Videospill
**DS Gjøvik** var en båt som gikk i passasjer- og stykkgodsrute mellom Hamar og Gjøvik på Mjøsa. Båten førte også post, og brukte fra starten fireringet poststempel med nr. 609. I 1916 ble poststemplene på alle Mjøsbåtene byttet ut. DS Gjøvik fikk da et schweitzerstempel med teksten «Mjøsen» A 

Båten var bygget av Akers mekaniske verksted i 1902, men innredningen ble utført på Gjøvik. Opprinnelig var båten 88 fot lang, men ble i 1923 forlenget til 100 fot.

Båten ble rent i senk av DS Tordenskjold i Nessundet ved Helgøya i 1912. Alle ombord ble berget, og kapteinen svømte i land med verdiposten. Båten ble hevet, reparert og satt i rute igjen. Den etterfølgende rettssaken gikk helt til Høyesterett, der Tordenskjold ble kjent skyldig for ulykken, og Oplandske Dampskibsselskap ble dømt til å betale erstatning på 33 000 kroner.

Ut over på 1930-tallet ble konkurransen fra Mjøsfergen og den økende biltrafikken hardere. I 1937 ble båten kjøpt av AS Mjøsfærgen, men båten ble skadet under isbryting, og ble i 1939 solgt for opphugging.

Referanser
----------

1. ↑  Berg, side 170 (gjelder alle opplysninger i infoboks)
2. ↑  Berg et.al. (1996) s. 172
3. ↑  «DS Gjøvik». Mjøssamlingene. 29. mars 2015. Besøkt 23. august 2018.
4. ↑  Berg et.al. (1996) s. 172
5. ↑  Berg et.al. (1996) s. 149
6. ↑  Berg et.al. (1996) s. 173
7. ↑  Berg et.al. (1996) s.174

Litteratur
----------

* Berg, Arne Julsrud; Nordsveen, Arve M. (1996). *Damp- og motorbåter på Mjøsa*. Minnesund: Mjøssamlingene. ISBN 82-994067-0-6.
**INCI (International Nomenclature of Cosmetic Ingredients)** er et navnesystem for voks, oljer, pigmenter, kjemikalier og andre ingredienser i såper, kosmetikk og liknende produkter. Systemet ble etablert i 1973. Innen EU og EØS-området har bruk av INCI vært obligatoriske siden 1998. Systemet er basert på vitenskapelige navn. INCI-betegnelsene avviker ofte fra såvel kjemisk nomenklatur som vanlig brukte plantenavn. Ekstrakter fra planter får normalt INCI-betegnelser basert på latinske navn. Kjemiske substanser har betegnelse som i stor grad er basert på engelske navn. Fargestoffer har et eget kodesystem bestående av bokstavene CI (Colour Index) og et femsifret nummer.

Systemet brukes i dag (2012) i USA, Europa, Japan og prøves ut i Canada. På disse markedene skal alle kosmetikkprodukter ha en INCI-deklarasjon hvor alle substansene som inngår i et produkt er deklarert i fallende rekkefølge. 

I Norge er kosmetikkområdet administrativt underlagt Mattilsynet.

De enhetlige betegnelsene anses som en fordel for konsumentene, ettersom en rekke av disse substansene gir risiko for allergiske reaksjoner og også andre bivirkninger.
**Walworth** er et område i distriktet Southwark i sørøstlige London. Det er lokalisert 3,1 km sørøst for Charing Cross, i nærheten av Camberwell og Elephant and Castle. Det er fødestedet til poeten Robert Browning. Blant de betydelige gatene i Walworth er blant annet Old Kent Road, New Kent Road og Walworth Road.

Historie
--------

Det har blitt funnet levninger av en mammut under gatene i Walworth. Det har blitt funnet spor av menneskelig bosetning siden steinalderen. Stedsnavnet er avledet fra angelsaksisk, og har antagelig betydningen «britonsk bosetning». Bosetningen, som begynte som en gård, utviklet seg i det området som ligger mellom det som ble Kennington Park Road og Old Kent Road, to av de gamle veiene som strakte seg ut fra London Bridge og mot sørkysten. Canterburykatedralen var en stor landeier fra sen angelsaksisk tid og framover.

Walworth opptrer i *Domesday Book* av 1086 som Waleorde. Det var holdt av Bainiard for erkebiskop Lanfranc av Canterbury. Dets verdi var 3½ hider, en kirke, fire ploger, 8 acre (32,000 m2) med beiteland, og verdsatt til £3.

John Smith House, en bygning på Walworth Road som har navn etter Arbeiderpartilederen John Smith, var tidligere Det britiske arbeiderpartiets hovedkvarter. Det har siden partiet flyttet over i nye lokaler blitt brukt av bydelen Southwarks utdanningsavdeling.

East Street-markedet er et stort gatemarked som holdes i Walworth. I utkanten, mellom Camberwell og Walworth, ligger Burgess Park.

Blant kjente person som har bodd i Walworth finner man Charlie Chaplin, Michael Caine, 
Robert Browning og John Ruskin.

Nærmeste jernbane- og undergrunnsstasjon er Elephant & Castle.

Referanser
----------

1. 1 2 3  «Walworth, Southwark», *Hidden London*
2. ↑  *Surrey Domesday Book*. Arkivert fra originalen den 30. oktober 2007 ved Wayback Machine.

Eksterne lenker
---------------

* Southwark Notes – whose regeneration? Regeneration and Gentrification in Southwark, South London

|  |  |
| --- | --- |
| Oppslagsverk/autoritetsdata | Vision of Britain **·** GeoNames
 |
**DS «Hamar»** var et dampskip som ble bygget i 1888 til en pris på 30 000 kroner, og gikk i rute på Mjøsa fram til 1951. Skipet gikk noen ganger både til Lillehammer og Eidsvoll, men for det meste mellom Biri (Eriksrud) og Hamar. Skipet kunne oppnå en fart på 10 knop. Rederimerket var opprinnelig den svarte skorsteinen med hvitt midtstykke. Senere ble midstykket malt rødt.

Fra 1896 fikk båten eget poststempel, et trerings stempel med nummer 186, men båten hadde vært postførende helt fra starten. I 1916 ble stempelet byttet ut og fikk teksten "Mjøsen C". Frakten for øvrig var blant annet melk og slaktedyr, foruten passasjerer.

Båten ble modifisert flere ganger, blant annet i 1935. På overbygningen bak styrhuset ble det bygget bestikklugar, kontor og et lite posthus. Det ble også overnattingsmulighet. Georg Gundersen var styrmann i 47 år, og bodde ombord.

Siste tur gikk høsten 1951, da båten ble solgt for opphugging. Båtens ratt og akterlanterne finnes i privat eie.

Referanser
----------

1. ↑  Berg, side 158 (gjelder alle opplysninger i infoboks)
2. 1 2  Berg (1996) s. 159
3. ↑  Berg (1996) s. 160
4. ↑  Berg (1996) s. 162

Kilder
------

* Berg, Arne Julsrud (1996). *Damp- og motorbåter på Mjøsa*. Mjøssamlingene. ISBN 8299406706.
**Thomas Alvin Wettergreen** (født 1961 på Uranienborg i Oslo) er en norsk tennisspiller, trener og arrangør. 

Han startet med tennis som 12-åring, og var topp 10 som junior i Norge klasse under 18 år. Wettergreen spilte for Oslo Tennisklub frem til 1984. Debuterte på OTKs førstelag i 1980 som 19 åring, med spillere som Frithjof Prydz, Tom Opsahl, John Erik Rustad og Henrik Lindeman. 

Han har spilt for flere klubber bl.a Holmenkollen Tennisklubb og Jar T.K. 

Wettergreen ble Norgesmester elite lag med Jar Tennisklubb som spiller og kaptein i 2000 og 2001. Han har vunnet 22 NM-titler i single og double og har internasjonalt deltatt en rekke ganger i VM, EM og Nordiske mesterskap som spiller og kaptein for Norge. I 2006 ble det bronse i Europamesterskapet i tennis i Seefeld, både i single og double. Han har vunnet internasjonale turneringer og vært ranket som nr 72 i verden i sin klasse. 

Han er medlem av International Club (IC) og har vært president for Norske Tennisveteraner i fire år fra 2007-2011.
Grav Walther + Alice Sommerlath
**Carl August Walther Sommerlath** (født 22. januar 1901 i Heidelberg, død 21. oktober 1990 i Heidelberg) var en tysk forretningsmann, i 1925 gift med Alice de Toledo og far til Silvia Sommerlath, Sveriges dronning. Han er morfar til kronprinsesse Victoria av Sverige, prinsesse Madeleine og prins Carl Philip.

Sommerlath flyttet til São Paulo i Brasil i 1920-årene. Der ble han medlem av NSDAPs utenlandsavdeling NSDAP/AO i 1934. I 1938 flyttet han hjem til Heidelberg, men i perioden 1939–1943 ledet han en bedrift i Berlin som produserte krigsmateriell. Da bedriften ble bombet av de allierte i 1943, flyttet familien tilbake til Heidelberg. Sommerlath forlot ikke NSDAP før partiet ble oppløst og forbudt etter andre verdenskrig.

I 1947 vendte familien tilbake til Brasil hvor han gjenopptok sitt virke som forretningsmann som leder for den brasilianske delen av den svenske stålbedriften Uddeholm. I 1957 flyttet de tilbake til Heidelberg.

Referanser
----------

1. 1 2   Genealogics, genealogics.org person ID I00007257[Hentet fra Wikidata]
2. 1 2 3 4  Raagaard, Ingrid (17. oktober 2013). «Das Geheimnis der Königin Schwedens». *www.abendblatt.de* **(tysk)**. Besøkt 11. april 2021.

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Geni **·** VIAF **·** GND **·** LCCN **·** ISNI **·** LIBRIS
 |
**Franz Albert Alexandrovitj Seyn**, (russisk: Францъ Альбертъ Зейнъ) (født 27. juli 1862, død sommeren 1918) var en russisk offiser og generalguvernør for Storfyrstedømmet Finland i årene 1909 til 1917.

Seyn tjenestegjorde fra 1890 i Finland og var i årene 1899 til 1905 var han sjef for generalguvernørens kanselli under Nikolaj Bobrikov, og deretter i årene 1907-1909 var han adjutant hos generalguvernøren. I 1909 utnevnt til generalløytnant og overtok som generalguvernør.

Seyn var en av eksponentene for russifiseringen av Finland i dennes andre periode. Etter at krigstilstanden i forbindelse med første verdenskrig ble proklamert i 1914, motarbeidet han gjennom ulike midlertidige bestemmelser alle frihetsbestrebelser i Finland. 

Etter februarrevolusjonen telegraferte Aleksandr Kerenskij til admiral Nepenin ved den russiske flåten som lå ved Sveaborg og ba om at Seyn ble arrestert og han ble sammen med sin kansellisjef Michail Borovitinov ført under bevoktning til Petrograd. Hans hustru Sofia Seyn valgte å følge ham i fangenskapet.Seyn ble enten kastet over bord fra en pram som fraktet fanger fra Petrograd til Kronstadt, eller kan ha blitt kastet i vannet etter at han ble løslatt og druknet.

Sofia Seyn levde deretter som Borovitinovs husholderske.

Referanser
----------

1. ↑   Gemeinsame Normdatei, GND-ID 124574319, besøkt 16. oktober 2015[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   The National Biography of Finland, Kansallisbiografia-ID 3257, besøkt 9. oktober 2017[Hentet fra Wikidata]
4. ↑   Faceted Application of Subject Terminology, oppført som F. A. Seyn, FAST-ID 183686, besøkt 9. oktober 2017[Hentet fra Wikidata]
5. ↑  Kort biografi med et bilde fra 1910

  


|  |  |
| --- | --- |
| Oppslagsverk/autoritetsdata | Uppslagsverket Finland **·** Biografiskt lexikon för Finland **·** Prabook **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Frantz Christoffer von Grabow** (1696–1770) var en dansk-norsk offiser. 

Han var sønn av offiseren Rudolph Günter Grabow (d. 1716) og valgte den militære løpebane. Fra 1751 til 1760 var han garnisonert i Sønderborg i Danmark, og fra 22. oktober samme år var han kommandant på Akershus festning i Norge. I 1761 ble han forfremmet til generalmajor, men tok avskjed i 1764. Hans segl finnes i Rigsarkivets seglsamling. 

Han hadde i 1736 fått tillatelse til å ekte Helle Margrethe Rantzau (d. 1771). Etter av Grabow trakk seg tilbake fra det militære slo paret seg ned i Fredericia i Jylland, hvor de kjøpte en stor bygård. Ekteparets bolig der bugnet over med kostbart innbo, mengder av porselen importert fra både Kina og Japan, og en rekke malerier, deriblant malte kongebilder i forgyldte rammer.

Referanser
----------

1. ↑   slaegtsbibliotek.dk[Hentet fra Wikidata]
2. 1 2  Hirsch, J. C. W. *Fortegnelse over danske og norske Officerer* (PDF). s. 111.
3. ↑  Anker, Carl Johan (1885). *Biografiske data om 330 norske, norskfødte eller for nogen tid i den norske armé ansatte generalspersoner*. Alb. Cammermeyer. s. 100.
4. ↑  *Skivebogen : Historisk Aarbog for Skive og Omegn* (PDF). Foreningen Danske Slægtsforskere (slaegtsbibliotek.dk). 1970. s. 118.
5. ↑  Pedersen, Mikkel Venborg (23. august 2013). *Luksus: Forbrug og kolonier i Danmark i det 18. århundrede* **(dansk)**. Museum Tusculanum Press. ISBN 978-87-635-4076-6.

|  |  |
| --- | --- |
| Oppslagsverk/autoritetsdata | Geni
 |
**Walther P22** er en halvautomatisk pistol fra Carl Walther GmbH Sportwaffen.

Pistolen er i kaliber .22 Long Rifle og er beregnet for sivilt bruk, til blinkskyting og rekreasjonskyting. Det finnes også en variant; P22 Target, som har lengre løp (127 mm) og er bedre egnet til blinkskyting. En skifter enkelt fra standard til Target modell ved å skifte løp og sette på en løpsvekt foran.

Pistolen er en mini-versjon av Walther P99 (kaliber 9 x 19 mm Luger), har dobbel sikring, polymergrep med utskiftbar bakdel og utvendig hammer. Rammen er av aluminium og bidrar til meget lav vekt (430 gram). Det finnes et utvalg av tilbehør; som rødpunktsikte, fiberoptiske sikter, lasersikte og lyddemper. Pistolen hadde en del barnesykdommer, bl.a med dårlige magasiner, og er fremdeles ikke en 100% pålitelig pistol.

Walther P22 ble brukt både ved Virginia Tech-massakren i 2007 og massakren ved Kauhajoki yrkesskole i 2008

* Walther P22 TargetWalther P22 Target
* P22 med Gemteck lyddemperP22 med Gemteck lyddemper

Eksterne lenker
---------------

* Offisielt nettsted Rediger på Wikidata

* (en) Walther P22 – kategori av bilder, video eller lyd på Commons Rediger på Wikidata

* (en) Walther P22 – galleri av bilder, video eller lyd på Commons Rediger på Wikidata
* Walther America - P22
* Carl Walther Sportwaffen GmbH - P22
* Walther P22 Bibel (PDF-fil)
* Test av P22
**Franz-Haslberger-Schanze** (norsk: *Franz Haslberger-bakken*) er en hoppbakke i Reit im Winkl i Tyskland. Den har K-punkt 90 meter og bakkestørrelse 93 meter. I tilknytning til K90-bakken ligger tre mindre hoppbakker kalt **Steinbachschanzen** (*Steinbachbakkene*), med størrelse K57, K30 og K18. Anlegget er eid av WSV Reit im Winkl. Den største bakken ble brukt under junior-VM 1991, og har flere ganger hatt renn i verdenscupen i kombinert, sist i 2004.

De tre minste bakkene har plastmatter, slik at de også kan brukes i sommerhalvåret. Anerkjent bakkerekord i K90-bakken er 101 meter, satt av Thomas Thurnbichler (Østerrike) 26. februar 2003. I K57-bakken er rekorden 64 meter (Jure Bogataj, Slovenia, 29. juli 1998), i K30-bakken 35,5 meter (Dustin Allerstdorfer og Stefan Sölkner fra Østerrike, begge 25. september 2007), i K18-bakken 23 meter (Florian Vonderthann, Tyskland, 25. mars 2000).

Historie
--------

Arkitekt Bruno Biehler konstruerte den første Steinbachschanze i 1923/24. 45-metersbakken ble utvidet til K60 i 1937. Skihopperen Franz Haslberger fra Reit im Winkl, som blant annet deltok i OL og ble tysk mester, døde i 1939, og samme år ble hoppbakken oppkalt etter ham. Bakken ble utvidet til K65 i 1947, og fikk nytt dommertårn og tribune til det tyske mesterskapet i 1950. I 1957 ble tårnet av tre revet og erstattet av et tårn av stål.

Bakken ble utvidet til K68 foran det tyske mesterskapet i 1966, og fikk selskap av to mindre bakker i 1969 og 1974. K57-bakken med plastdekke ble bygd i 1982. Den største bakken ble utvidet til K86 foran junior-VM i 1991, og videre til K90 i 1995.

Viktige renn (spesielt hopp)
----------------------------

| Dato | Vinner | Andre | Tredje | Type renn |
| --- | --- | --- | --- | --- |
| 7. mars 1991 | Tsjekkoslovakias flagg Tsjekkoslovakia
Milan KučeraTomáš GoderRoman LukešDavid Jiroutek | Finlands flagg Finland
Mika LaitinenJanne VäätäinenRiku ÄyriPekka Niemelä | Frankrikes flagg Frankrike
Sébastien FrenotGrégory RenandRégis BajardXavier Arpin | Junior-VM, lagkonkurranse |
| 9. mars 1991 | Østerrikes flagg Martin Höllwarth | Tsjekkoslovakias flagg Tomáš Goder | Jugoslavias flagg Damjan Fras | Junior-VM |

Kilder
------

* Skisprungschanzen-Archiv: Reit im Winkl (besøkt 5. desember 2011)
**«Stormy Weather»** er en amerikansk sang fra 1933, skrevet av Harold Arlen og Ted Koehler.

Teksten
-------

Sangen forteller om skuffelse, ettersom teksten *«There's no sun up in the sky»* viser en kvinne som bønnfaller hennes mann om å komme tilbake. Været er en metafor for sangerens følelser: *«Stormy weather since my man and I ain't together, keeps raining all the time»*.

  

Tekstlinjene «when he went away 

the blues walked in and met me,

if he stays away

old rockin' chair will get me» inkluderer, ifølge boka *The Poets of Tin Pan Alley*, en personifisering av «the blues» (sorg). Tekstlinjene sier «da han dro, spaserte sorgen inn og møtte meg, hvis han forblir borte - gamle gyngestolen vil fange meg»

Engelskspråklige versjoner
--------------------------

Ethel Waters sang den først på nattklubben The Cotton Club i Harlem. Den har senere blitt innspilt av så ulike artister som Frank Sinatra og
Clodagh Rodgers. 

Leo Reisman's Orchestra hadde den største slageren på plate, men Ethel Waters' versjon gjorde det også bra.

Hennes innspilling av sangen fra 1933 ble opptatt i Grammy Hall of Fame i 2003, og Library of Congress inkluderte sangen i National Recording Registry.

Lena Horne spilte første gang inn «Stormy Weather» for RCA Victor i 1941. I 1943 spilte hun inn en annen versjon av sangen til filmen av samme navn, som hun gjorde på utlån til 20th Century Fox fra Metro-Goldwyn-Mayer. Horne spilte den inn fem ganger i løpet av sin karriere. Hennes versjon ble opptatt i Grammy Hall of Fame i 2000.

Ike & Tina Turner spilte inn sangen og ga den ut på albumet *Delilah's Power* i 1977.

Norske versjoner
----------------

Marit Carlsen og Ove Borøchstein har skrevet en norsk tekst på dialekt. Finn Evensen har skrevet en annen norsk tekst. Carlsens og Borøchsteins norske tittel er «Sørvest kuling». Evensens versjon heter «Bordet fanger». 

### Innspillinger

| År | Sangtittel | Albumtittel | Artist | Tekstforfatter | Platetype | Platemerke og katalognummer |
| --- | --- | --- | --- | --- | --- | --- |
| 1990 | «Sørvest kuling» | *Ut av havet* | Marit Carlsen | Marit CarlsenOve Borøchstein | CD | Kom Forlag CD 20 09 90 |
| 1995 | «Bordet fanger» | *Synger svart* | Bjelleklang | Finn Evensen | CD | RCA Victor 74321 305322 |

Referanser
----------

1. ↑
2. ↑  Bjelleklang - Synger svart

* Grammy Hall of Fame

Litteratur
----------

* Avsnittet «Stormy Weather» i boken *«Stardust Memories. The Biography of Twelve of America's Most Popular Songs»* av Will Friedman (New York: Penguin Books, 2002)

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Banjo-Kazooie*** er et plattformspill utviklet av Rare. Det ble utgitt i 1998 til Nintendo 64. Spillet er det første i serien av Banjo Kazooie spill. Spillet handler om bjørnen Banjo og hans venn fuglen Kazooie. De blir tvunget ut på eventyr for å redde Banjos søster Tooty, som har blitt kidnappet av den onde heksen Gruntilda. Banjo-Kazooie er et av Rare sine mest solgte spill til Nintendo 64, og har blitt gjenutgitt flere ganger siden den oprinnelige lanseringen.

Spillet ble relansert i 2008 til Xbox Live Arcade på Xbox 360, og den 
4. August i 2015 gjenutgitt i samlepakka Rare Replay til Xbox One, Xbox 360 versjonen av spillet er tilgjengelig der, og den er omtrent identisk som Xbox 360 versjonen. Spillet har støtte for 4K på Xbox One X.

Spillet ble relansert på Nintendo Switch sin online utvidelsespakke 20 Januar 2022, som er første gangen spillet bli gjenutgitt på en Nintendo konsoll, denne versjonen bruker Nintendo 64 versjonen av spillet fremfor Xbox 360 versjonen.

Historie
--------

Spillet starter i de rolige og fredelige omgivelsene rundt Spiral Mountain. Banjo og Kazooie sover uvitende om hva som er i ferd med å skje. Høyt oppe i sitt tårn overseende Spiral Mountain har Gruntilda konstruert en maskin som stjeler andres skjønnhet. Hun ser i sin trolldomsgryte (Dingpot) og finner sitt mål, Tooty. Hun setter seg på sopelimen og flyr ned for å fange henne. 
Etter en slåsskamp mellom henne og Tooty får hun til slutt fanget henne. Inne har akkurat Banjo og Kazooie våknet og de løper ut for å undersøke. Der får de vite av muldvarpen Bottles (Glugge) hva som har skjedd og setter i vei etter henne.

Gameplay
--------

Banjo-Kazooie adopterte mange av elementene som gjorde Super Mario 64 til en stor suksess. Spilleren må utforske store 3-dimensjonale baner i søken etter puslespillbiter, *Jiggys*. På hvert brett skal man også forsøke å finne de 5 *Jinjoene*, små skapninger som kommer i 5 forskjellige farger. Når man har funnet alle blir Banjo belønnet med en Jiggy.
Spillet hadde også sine egne ideer slik som trollmannen Mumbo-Jumbo (Hokus Pokus). Hos Mumbo kan Banjo og Kazooie bli forvandlet til en annen skapning, for eksempel en hvalross, en krokodille eller et gresskar. Slik kan de få tak i puslespillbiter som ellers ville vært utilgjengelige. Etterhvert som de to vennene kommer dypere og dypere inn i Gruntildas hule vil de også få mulighet til å lære nye og mer avanserte evner fra Bottles.

Referanser
----------

Eksterne lenker
---------------

* (en) *Banjo-Kazooie* hos MobyGames Rediger på Wikidata

* (en) *Banjo-Kazooie* på Metacritic Rediger på Wikidata

* (en) *Banjo-Kazooie* på Behind The Voice Actors Rediger på Wikidata

* (en) *Banjo-Kazooie* hos Giant Bomb Rediger på Wikidata

* (en) *Banjo-Kazooie* hos Internet Game Database Rediger på Wikidata

* (en) *Banjo-Kazooie* hos VGMdb Rediger på Wikidata

* (en) *Banjo-Kazooie* hos GameFAQs Rediger på Wikidata

* (en) *Banjo-Kazooie* hos GameFAQs Rediger på Wikidata

|  |  |
| --- | --- |
| Oppslagsverk/autoritetsdata | LCCN
 |

Portal: Videospill
**Walther Hesse** (født 27. desember 1846 i Bischofswerda, død 19. juli 1911 i Dresden) er best kjent for sitt arbeid innen mikrobiologi, og spesielt for å ha utviklet Agar som et medium for dyrking av mikroorganismer.

Hesse arbeidet i Robert Kochs laboratorium i en post-doktorstilling for å studere luftkvalitet. Han var overbevist om at det var mikroorganismer alle steder, også i luften. Han brukte en rekke filtere for å prøve å fange og observere mikroorganismer. For å kultivere organismene han fanget med filtrene, brukte han et stoff som inneholdt gelatin, men det hadde en tendens til å smelte om sommeren, noe som ødela testene. I tillegg kunne mange av organismene han dyrket ødelegge gelatinstoffet, noe som også ødela testene. 

Historien forteller at Hesse dro på picnic i 1882 med sin kone (Angelina Fannie Hesse) og oppdaget at geleen og puddingene som hun hadde med ikke smeltet i det varme sommerværet. Da han spurte hvorfor det var slik, svarte Lina, som hun ble kalt, at de inneholdt Agar, og at hun hadde lært knepet av en nederlandsk nabo, nylig flyttet dit fra Java i Indonesia da hun vokste opp. 

Videre utvikling av agar viste at det ikke lett ville smelte, selv om det forble smeltet ved lave temperaturer når det først hadde smeltet. Videre ble det ikke lett ødelagt av mikroorganismer, og det var også fleksibelt.

Referanser
----------

1. 1 2   Gemeinsame Normdatei, besøkt 24. april 2014[Hentet fra Wikidata]
2. ↑   Gemeinsame Normdatei, besøkt 11. desember 2014[Hentet fra Wikidata]
3. ↑   Gemeinsame Normdatei, besøkt 30. desember 2014[Hentet fra Wikidata]

Kilder
------

* Hesse, Wolfgang, „Walther and Angelina Hesse – Early Contributors to Bacteriology", ASM News, 58: 425-428, 1992
* University of Wisconsin, Madison - Microbiology Textbook (Online Edition)
* Extended biography, in German

  


|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND
 |
**Banjo Timothy Mosele** (født 1. april 1960) er en gitarist, vokalist og komponist, født i Kanye i Botswana.

Karriere
--------

Banjo Mosele var hovedgrunnlegger av bandet Kalahari-Band som backet Hugh Masekela, og Mosele turnerte over hele verden med dette bandet på 1980-tallet. Han har spilt gitar på tre av albumene til Hugh Masekela, *Techno-Bush*, *Waiting for the Rain*, og *Tomorrow*. Mosele har også jobbet som session-musiker med folk som Jonas Gwangwa, Peter Gabriel, Julian Bahula, Bheki Mseleku og Barney Rachabane på Londons musikkscener. Mens han studerte musikk ved Goldsmiths College, dannet og ledet Mosele bandet Bushmen Don't Surf, en gruppe som har gjort et navn i Storbritannia og gjorde opptredener på festivaler som WOMAD og Glastonbury, og ellers rundt om i Europa.

Mosele ga ut sitt første soloalbum, *Badisa*, i 2003 og fulgte opp suksessen med *Movin' On* i 2005 og *Nowa Days* i 2008. Alle albumene gjorde det bra i fødelandet Botswana, Sør-Afrika, England og i Norge. I 2009 ble han nominert til Botswana Music Awards  i kategoriene "Song of the Year", "Beste Album" og "Best DVD". Han vant "Song of the Year" med "Ntsa E Jele Ntsanyana" (Hund spiser hund).

Mosele bodde i Bergen på 1980-tallet, der han giftet seg med Siri Møll, søsteren til Erik Moll. Ekteskapet ble oppløst. Deres sønn rapperen Marcus Kabelo Møll Mosele ga ut sitt første soloalbum *Ambivalent* (Kamelen) i 2017. Siden 1990-tallet har han bodd i Oslo, men oppholder seg i hjemlandet Botswana det meste av året, når han ikke er på turné.

Diskografi
----------

### Soloalbum

* 2003: *Badisa*
* 2005: *Movin' On*
* 2008: *Nowa Days*

Med Bushmen Don't Surf
* 1989: *Alive* (Moles Records)

### Samarbeid

Med Hugh Masekela
* 1984: *Techno-Bush* (Jive Afrika)
* 1985: *Waiting for the Rain* (Jive Afrika)
* 1985: *Tomorrow* (Warner Bros.)

Med Barney Rachabane
* 1984: *Blow Barney Blow* (Jive Afrika)

Med Sampeace Brown & Hans Traff Selskapet
* 1996: *Ice Cube Loving* Enkelt (T-Kay)

Referanser
----------

1. ↑  «Helen, Banjo Notch Three Nominations As Sebodu, Makanyane Miss Out». *Mmegi*. 5. oktober 2009. Besøkt 28. november 2017.
2. ↑  «- Jeg gruer meg litt til å slippe ut». *Bergens Tidende* **(norsk)**. Besøkt 28. november 2017.
3. ↑  «Banjo Mosele». Discogs.com. Besøkt 28. november 2017.

Eksterne lenker
---------------

* Banjo Mosele Bio på Musikk i Afrika
* Banjo Mosele, Hund Spiser Hund / Ntsa E Jele Ntsanyana på YouTube

|  |  |
| --- | --- |
| Oppslagsverk/autoritetsdata | VIAF **·** GND **·** ISNI
 |
**Norges Bank i Skien** er en bygning som ligger i bydelen Lie. Allerede i 1836 hadde Norges Bank oppretta en avdeling i Skien. Ekspansjon gjorde en utvidelse nødvendig, og i 1849 sto det nye bygget ferdig.

Det var stadskonduktør Hother Bøttger som sto bak bygget: han fant en egnet lokalisering, tegnet bygget, satte opp kalkyler og fulgte hele byggeprosessen. Arkitekt Hans Linstow hadde sett over tegningene til Hother Bøttger, men tilførte bare «en og anden Smaaforandring» til Bøttgers tegninger.

Selve byggeprosessen tok tre år, og ble forsinka på grunn av den usikre grunnen på byggeplassen. Skien kirke, som ligger rett i nærheten, led senere under de samme grunnproblemene.

Banken er bygget i nyrenessansestil, og bygningen har beholdt sitt opprinnelige eksteriør. Innvendig er det derimot gjort en del forandringer opp gjennom åra.

Norges Bank holdt til i bygget frem til 1989, da virksomheten flytta til Larvik. I dag brukes bygget blant annet til kunstutstillinger.

Referanser
----------

1. 1 2  Morten Krogstad, red. (1995). *Byvandring i Skien*. Skien: Skiens Kommune / Fortidsminneforeningen. ISBN 82-90052-49-9.
2. 1 2  Norges Bank i Skien - Skien kommunes nettsider[*død lenke*] (besøkt 2009-06-16 og 2012-10-04)
Elektrisk gitar av plexiglass.
**Polymetylmetakrylat** (forkortet **PMMA** og også kjent som **akrylglass**) er en gjennomsiktig termoplast ofte brukt som et lettvekts eller knuseresistent alternativ til glass.

Selv om det ikke er en type silisiumbasert glass, er substansen, som mange termoplaster, ofte teknisk sett en type glass (et ikke-krystallinsk, gjennomsiktig fast stoff), og har historisk sett ofte blitt kalt  akrylglass. Kjemisk, så er det en syntetisk polymer av metylmetakrylat. Materialet ble utviklet i 1928 i flere forskjellige laboratorier av flere kjemikere som William Chalmers, Otto Röhm og Walter Bauer og ble først brakt til markedet i 1933 av Rohm and Haas Company under varemerket **Plexiglas**. Det har siden blitt solgt under mange forskjellige navn, deriblant **Acrylite**, **Lucite** og **Perspex**.

PMMA er et rimelig alternativ til polykarbonat når ekstrem styrke ikke er påkrevd. I tillegg inneholder ikke PMMA det potensielt skadelige stoffet bisfenol-A som finnes i polykarbonat. PMMA er ofte foretrukket på grunn av de moderate egenskapene, i tillegg til at det er enkelt å behandle og prosessere. Ikke-modifisert PMMA oppfører seg sprøtt og kan knuse under belastning, spesielt ved en kollisjonskraft, og er mer sensitivt for riper enn konvensjonelt uorganisk glass. Modifisert PMMA kan oppnå høy ripe- og kollisjonsmotstand.

Referanser
----------

1. ↑  Rohm and Haas Innovation – Plexiglas Triumphs Arkivert 9. mars 2012 hos Wayback Machine..

Eksterne lenker
---------------

* (en) Polymethylmethacrylate – kategori av bilder, video eller lyd på Commons Rediger på Wikidata

* (en) Acrylic glass – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** GND **·** GND **·** LCCN **·** BNF **·** BNF (data) **·** NDL
 |
**Aage Rundberget** (født 19. januar 1947) er en norsk dommer og embetsmann.

Han vokste opp i Våler, Hedmark, og har fire søsken; Roald, Grete, Betty og Gisle. Han tok cand.jur. graden ved Universitetet i Oslo i 1971. Han arbeidet som embetsmann i Justisdepartementet og Statskonsult før han ble dommer. Han var dommerfullmektig i Voss og konstituert dommer i Bergen byrett. 

Fra 1986 til 1993 var han fylkesrådmann i Sør-Trøndelag fylkeskommune. Han ble deretter dommer i Frostating lagmannsrett. Fra 1998 til 2000, mens Fylkesmannen i Sør-Trøndelag, Kåre Gjønnes, var landbruksminister i den første regjeringen Bondevik, var Rundberget konstituert fylkesmann. I 2009 ble han utnevnt som førstelagmann i Frostating lagmannsrett. Rundberget ble pensjonist i 2014 og har deretter hatt noen offentlige verv.

Han har to sønner, samboer Grete Haug og to stedøtre. Han bor på Bakklandet i Trondheim.

Referanser
----------

1. ↑   www.strindahistorielag.no[Hentet fra Wikidata]

Kilder
------

* A b Naterstad, Svanhild (1. februar 2003). «Sivilisert seigmann". Adresseavisen.
* Kontor Statsministerens (17. april 2009). «Offisielt frå statsrådet 17. april 2009». Government.no.

|  |  |
| --- | --- |
| Oppslagsverk/autoritetsdata | Wikistrinda
 |
**Polyetylentereftalat**, **PET**, er et termoplastprodukt i polyesterfamilien.
Smeltepunktet ligger mellom 235-260 °C. Materialet er lett gjenvinnbart, og oppnår høyeste skala (1) for gjenvinnbarhet. 

Strukturformel - PET.

  

PET er også kjent for sin store styrke og stivhet, kombinert med muligheten for gjennomsiktige produkter, god slagfasthet og overflatehardhet. PET har gode bæreegenskaper og vanninntaket er lite. De elektriske egenskapene er gode selv i høy fuktighet og temperatur. 

Ulempene med bruk av PET er høy støpekrymp, og verktøytemperaturen må være relativt høy. De kjemiske egenskapene er også relativt moderate.

PET brukes blant annet til elektriske kontakter, blåseformete kanner, brus- og ølflasker, parfyme, folie, fotografisk- og røntgenfilm, lyd- og billedbånd for å nevne noen produkter.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** LCCN **·** NKC
 |
***Polymerius*** er en slekt biller.

Utseende
--------

Middelsstore, avlange, kraftig bygde biller som lettest kjennes på hannenes antenner. **Hodet** er forholdsvis lite med moderat store fasettøyne. Antennene sitter festet på opphøyde knøler. Hos hunnene er de svakt sagtakkede, 11-leddete. Hannenes antenner består av 20-40 ledd. Hvert ledd utenom de innerste og ytterste har en eller to lange, bladaktige utvekster slik at hele antennen ser ut som en fjær eller vifte. **Brystskjoldet** (pronotum) er forholdsvis lite, bredere enn hodet, men smalere enn dekkvingene, uten tydelige opphøyde lister, knøler eller groper. **Dekkvingene** er mer eller mindre jevnbrede i den fremre delen, matte med tydelig hår- eller skjellkledning. De kan ha opphøyde lengdelister. **Beina** er middels lange, slanke med fem fotledd. Et anatomisk særtrekk er at tråputene (*empodia*) mellom føttenes klør bærer flere børster.

Levevis
-------

Det er sannsynlig at larvene lever som parasitter på sangsikader.

Utbredelse
----------

Slekten er utbredt i Chile.

Systematisk inndeling
---------------------

Navnet er et juniorhomonym for *Polymerius* Hahn, 1843 og er dermed ugyldig og bør endres.

**Treliste**
* Ordenen biller, Coleoptera
	+ Underordenen Polyphaga
		- Overfamilien engbiller (Dascilloidea)
			* Familien Rhipiceridae
				+ Slekten ***Polymerius*** Philippi, 1871
					- *Polymerius marmoratus* Philippi, 1871

Kilder
------

* Rhipiceridae på Delta Interactive Key.

Eksterne lenker
---------------

* (en) *Polymerius* i Global Biodiversity Information Facility Rediger på Wikidata
**Firda Seafood AS** er en norsk familieeid bedrift etablert i 1986 som driver oppdrett av fjordørret (Salmo trutta lacustris). Selskapet har sitt hovedkontor på Byrknesøyna i Gulen kommune.

Historie
--------

Firda Seafood har sin opprinnelse i bedriften Firda Settefisk AS som ble etablert av Ola Braanaas i Norddalsfjorden i 1986. Braanaas var da 23 år gammel. I 1992 ble det første anlegget, Botnane fiskeoppdrett, i Bremanger kjøpt opp. Utover i 1990-årene ble også Firda Sjøfarmer AS etablert og en rekke oppkjøp utvider bedriften: Alvøen Settefisk, Berges Laks, Eivindvik Fiskeoppdrett, Rauma Laks, Sogn Fiskefarm, Sogn Havbruk og Stolt Seafarm.

I 1998 ble prosessbedriften med slakting og pakking, Martin E. Birknes, oppkjøpt og gjorde selskapet mer helhetlig i bransjen. Firda Sjøfarmer utvidet i 2004 med oppkjøp av Fjordfisk AS i Hyllestad. Bedriften hadde da 3 anlegg i Hyllestad og et i Askvoll. Samme år ble også Naustdal Fiskefarm, Bremanger Fiskefarm og Fjordfisk oppkjøpt.

Begge selskapene, Firda Settefisk og Firda Sjøfarmer, er siden underlagt oppdrettskonsernet Firda Seafood Group AS med hovedkontor på Byrknesøy i Gulen. I 2005 kjøpet Firda Seafood Skjerjehamn, et handelssted med røtter tilbake til 1600-tallet.

Referanser
----------

1. 1 2 3  firdasea.no: *Our story*, besøkt 11. desember 2022.
2. ↑  skjerjehamn.no/: *Skjerehamn*, besøkt 11. desember 2022.

Eksterne lenker
---------------

* Firda Sea AS
* Skjerjehamn
**Annika Dahlqvist** (født 31. desember 1948 i Själevad i Sverige) er en svensk lege, forfatter og foreleser.

Dahlqvists kostholdsråd
-----------------------

Annika Dahqvist har vært en aktiv kostholdsdebattant i flere år. I dag er hun spesielt kjent for å fronte kostholdsråd som strider mot allerede veletablerte kostholdsanbefalinger.

Dahlqvist har solgt nærmere en halv million bøker i Sverige, og nesten 100 000 i Norge. Hennes innflytelse har inspirert tusenvis til å legge om til et Lavkarbo og LCHF kosthold.

Dahlqvists kostholdsråd har som mål å lede til en bedre helse og lavere kroppsvekt. I korte trekk dreier Dahlqvists kostholdsråd seg om å minske inntaket av karbohydrater, og øke inntaket av naturlig forekommende fett.

I Sverige regnes Dahlqvist som en av frontfigurene innen LCHF. Etter å selv ha slitt med overvekt, fibromyalgi, tarmkatar og utmattelsesdepresjon, ble hun frisk fra disse sykdommene og normalvektig etter å ha begynt på LCHF senhøsten 2004. 

Lenge hadde Dahlqvist selv fulgt og anbefalt de tradisjonelle kostholdsanbefalingene til sine pasienter med diabetes. Etter nærmere studier hvor hun sammenlignet diabetikeres forbrenning med friskes forbrenning, begynte hun imidlertid å anbefale lavkarbokost til flere av sine pasienter.

Arbeid og kritikk
-----------------

Dahlqvist har fått æren for å starte lavkarbobevegelsen i Sverige, og har forelest mange steder i Sverige og Norge.

Dahlqvist har to ganger valgt å forlate sitt arbeide. Første gang var da hun ikke fikk anbefale sine banebrytende kostholdsråd til diabetikere da hun jobbet på Njurunda vårdcentral i november 2006. Hun hadde da blitt anmeldt til Socialstyrelsen fordi hun ga kostholdsråd i strid med de statlige gitte kostholdsrådene. Andre gang Dahlqvist valgte å bytte jobb, var høsten 2009. Hun ble pågrunn av hennes skeptiske standpunkt rundt massevaksinasjonen av svineinfluensa ikke tildelt flere vakter på Primärvårdsjouren i Sundsvall.

I dag (januar 2013) jobber Dahlqvist delitd som lege i Sundsvall. Resten av tiden hennes går med til blogging, skriving og forelesninger.

Bibliografi
-----------

* *Matglede med lavkarbo*
* *Dr Dahlqvists kokebok*
* *Den skandinaviske lavkarbosuksessen*
* *Dr Dahlqvists guide til LCHF*

Dahlqvist' bøker utgis på norsk av forlaget Lille Måne.

Priser
------

* Årets Västernorrlänning 2008 (Sveriges Radios pris)
* Årets Drake 2009 (Sundsvalls kommun och Sundsvalls Tidnings pris)
* Årets Häxa 2009 (Dagens Nyheters pris)

Referanser
----------

1. ↑   www.vof.se[Hentet fra Wikidata]
2. ↑
3. ↑  «Arkivert kopi». Arkivert fra originalen 20. februar 2013. Besøkt 23. januar 2013.
4. ↑
5. ↑  «Arkivert kopi». Arkivert fra originalen 20. juni 2013. Besøkt 1. februar 2013.
6. ↑
7. ↑
8. ↑  «Arkivert kopi». Arkivert fra originalen 29. juli 2013. Besøkt 2. februar 2013.
9. ↑  «Arkivert kopi». Arkivert fra originalen 28. april 2009. Besøkt 2. februar 2013.
10. ↑

Eksterne lenker
---------------

* Annika Dahlqvists blogg
* Forfatterside på Lille Måne

|  |  |
| --- | --- |
| Oppslagsverk/autoritetsdata | VIAF **·** LIBRIS
 |
***Fire dager, åtte år*** er en roman av Line Baugstø. Romanen kom ut på Oktober forlag i 2006 og ble nominert til Sørlandets litteraturpris i 2007. ISBN 978-82-495-0425-1

Om romanen
----------

*Fire dager, åtte år* tar utgangspunkt i en hendelse natt til søndag 27. februar 1972. Da ble Fædrelandsvennens avishus i Kristiansand sentrum sprengt i luften. Line Baugstø bruker stoffet fra hendelsen direkte når hun siterer fra artikler i avisen mandag 28. februar og dagene etterpå. Men rundt dette har hun lagt en historie om en kvinne som tidligere har jobbet i avisen, men som nå er alenemor til en 15 år gammel gutt. Kvinnen har tidligere vært sammen med en journalist i avisen, og i dagene etter at avisen ble sprengt i luften, tar de opp kontakt igjen som en følge av stresset hun opplever da hennes sønn kommer i politiets søkelys.

Romanen tegner et tidshistorisk riktig bilde av situasjonen i Norge på den tiden og gir et interessant innblikk i alt arbeidet som måtte til for at avisa skulle kunne komme ut allerede mandag etter en slik dramatisk hendelse.

Eksterne lenker
---------------

* Anmeldelse i Dagsavisen
* Anmeldelse i Dagbladet
* Omtale hos forlaget
* Sørlandets litteraturpris bokliste
* Sørlandets litteraturpris – de nominerte